b'\n_START_ARTICLE_\nJevgenija Kolodko\n_START_PARAGRAPH_\nJevgenija Nikolajevna Kolodko (vene keeles \xd0\x95\xd0\xb2\xd0\xb3\xd0\xb5\xd0\xbd\xd0\xb8\xd1\x8f \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb5\xd0\xb2\xd0\xbd\xd0\xb0 \xd0\x9a\xd0\xbe\xd0\xbb\xd0\xbe\xd0\xb4\xd0\xba\xd0\xbe; s\xc3\xbcndinud 22. juulil 1990 Nerjungris  Nerjungri rajoonis Jakuudi ANSV-s) on Sahha kergej\xc3\xb5ustiklane (kuulit\xc3\xb5ukaja), Venemaa teeneline meistersportlane,  P\xc3\xb5hjat\xc3\xa4he ordeni kavaler._NEWLINE_Ta v\xc3\xb5itis 2011. aastal Ostravas peetud  Euroopa kuni 23-aastaste meistriv\xc3\xb5istlustel kergej\xc3\xb5ustikus kuldmedali kuulit\xc3\xb5ukes. Ta on neljakordne Venemaa meister (2011\xe2\x80\x932014). Tema isiklik rekord kuulit\xc3\xb5ukes on 20.22 (2012).\n_START_SECTION_\nOl\xc3\xbcmpiam\xc3\xa4ngud\n_START_PARAGRAPH_\n2012. aastal v\xc3\xb5itis Jevgenija Kolodko Londoni ol\xc3\xbcmpiam\xc3\xa4ngudel kuulit\xc3\xb5ukes h\xc3\xb5bemedali, kuid 2016. aastal t\xc3\xbchistas Rahvusvaheline Ol\xc3\xbcmpiakomitee dopingutarvitamise t\xc3\xb5ttu tema Londoni ol\xc3\xbcmpiam\xc3\xa4ngudel saadud v\xc3\xb5istlustulemused. Ol\xc3\xbcmpiamedal tuli tal tagastada. Kolodko v\xc3\xb5eti vahele dopinguproovide j\xc3\xa4relkontrolli abiga.'